62022CJ0773_INF
Sentenza tal-Qorti tal-Ġustizzja (Ir-Raba’ Awla) tad‑29 ta’ Lulju 2024 –Il-Kummissjoni vs ls-Slovakkja (Kwalifiki professjonali)
(Kawża C‑773/22) (
1
)
“Nuqqas ta’ Stat li jwettaq obbligu – Direttiva 2005/36/KE – Rikonoxximent tal-kwalifiki professjonali – Artikolu 2(3) – Kamp ta’ applikazzjoni – Dispożizzjonijiet distinti tad-dritt tal-Unjoni li jirregolaw direttament ir-rikonoxximent tal-kwalifiki professjonali – Artikolu 7(4) – Kundizzjonijiet għall-impożizzjoni ta’ test ta’ kapaċità qabel l-ewwel provvista ta’ servizzi – Artikolu 14(1) u (4) – Kundizzjonijiet għall-impożizzjoni ta’ miżuri ta’ kumpens – Artikolu 35(3) – Kundizzjonijiet għall-ħruġ ta’ titolu ta’ taħriġ bħala professjonist tad-dentistrija speċjalizzata – Artikolu 41(1)(c)) – Kundizzjonijiet għar-rikonoxximent tat-titoli ta’ taħriġ bħala qabla – Artikolu 42(2) – Attivitajiet li l-qwiebel għandhom mill-inqas ikunu awtorizzati li jaċċedu għalihom – Artikolu 50 u punt 1(d) tal-Anness VII – Dokumenti mitluba mill-Istat Membru ta’ oriġini għall-aċċess għal professjoni rregolata fl-Istat Membru ospitanti – Artikolu 55(2) – Linji gwida dwar l-organizzazzjoni u r-rikonoxximent tal-apprendistati professjonali – Nuqqas ta’ traspożizzjoni fid-dritt nazzjonali”
Moviment liberu tal-persuni – Libertà ta’ stabbiliment – Ħaddiema – Rikonoxximent ta’ kwalifiki professjonali – Direttiva 2005/36 – Nuqqas ta’ traspożizzjoni fid-dritt nazzjonali
(Artikolu 258 TFUE; Direttiva tal-Parlament Ewropew u tal-Kunsill 2005/36, Artikoli 2(3), 7(4), 14(1) u (4), 42(2), 50 u 55a(2) u l-punt 1(d) tal-Anness VII)
(ara l-punti 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152 u 159)
Dispożittiv
1)
Ir-Repubblika Slovakka naqset milli tissodisfa l-obbligi tagħha taħt id-Direttiva 2005/36/KE tal-Parlament Ewropew u tal-Kunsill tas‑7 ta’ Settembru 2005 dwar ir-Rikonoxximent ta’ Kwalifiki Professjonali, kif emendata bid-Direttiva 2013/55/UE tal-Parlament Ewropew u tal-Kunsill tal‑20 ta’ Novembru 2013, billi:
–
ma llimitatx, konformement mal-Artikolu 2(3) tad-Direttiva 2005/36, kif emendata, il-każijiet li fihom din id-direttiva ma tapplikax għal dawk li fihom strument distint tad-dritt tal-Unjoni jinkludi dispożizzjonijiet speċifiċi li jikkonċernaw direttament ir-rikonoxximent tal-kwalifiki professjonali;
–
ma ssuġġettatx, konformement mal-ewwel u mar-raba’ subparagrafu tal-Artikolu 7(4) tad-Direttiva 2005/36, kif emendata, il-possibbiltà li jiġi impost fuq il-fornitur migrant test ta’ kapaċità għall-kundizzjoni li l-attività kkonċernata jkollha implikazzjonijiet fil-qasam tas-saħħa u tas-sigurtà pubbliċi u għall-konstatazzjoni ta’ differenza sostanzjali bejn il-kwalifiki ta’ dan il-fornitur u t-taħriġ meħtieġ fl-Istat Membru ospitanti;
–
ma llimitatx, konformement mal-Artikolu 14(1)(b) tad-Direttiva 2005/36, kif emendata, il-possibbiltà li jiġu imposti miżuri ta’ kumpens għall-kundizzjoni li t-taħriġ meħtieġ sabiex tiġi eżerċitata l-professjoni rregolata jkun jirrigwarda suġġetti sostanzjalment differenti minn dawk koperti miċ-ċertifikazzjoni tal-kompetenzi jew it-titolu ta’ taħriġ tal-applikant;
–
ma adottatx, konformement mal-Artikolu 42(2)(c), (f) u (j) tad-Direttiva 2005/36, kif emendata, id-dispożizzjonijiet neċessarji sabiex il-qwiebel ikunu jistgħu jordnaw it-testijiet neċessarji għall-iktar djanjostika kmieni possibbli ta’ kull tqala f’riskju, jipprattikaw, fil-każ ta’ emerġenza, it-twelid maqlub kif ukoll jipprattikaw il-kura ordnata minn tabib, rispettivament;
–
ma adottatx, konformement mal-Artikolu 50, flimkien mal-punt 1(d) tal-Anness VII tad-Direttiva 2005/36, kif emendata, dispożizzjoni li tipprevedi t-trażmissjoni f’terminu ta’ xahrejn tad-dokumenti mitluba mill-Istat Membru ospitanti u li għalihom dan tal-aħħar jissuġġetta l-aċċess għal professjoni rregolata;
–
ma adottatx, konformement mal-Artikolu 55a(2) tad-Direttiva 2005/36, kif emendata, linji gwida dwar l-organizzazzjoni u r-rikonoxximent ta’ apprendistati professjonali mwettqa fi Stat Membru ieħor jew f’pajjiż terz, b’mod partikolari f’dak li jirrigwarda r-rwol tal-persuna responsabbli għall-apprendistat professjonali.
2)
Il-kumplament tar-rikors huwa miċħud.
3)
Il-Kummissjoni Ewropea u r-Repubblika Slovakka għandhom ibatu l-ispejjeż rispettivi tagħhom.
(
1
)	ĠU C 54, 13.2.2023.